การอนุญาโตตุลาการ ใช้เวลาในการดำเนินการไม่มากนักก็สามารถที่จะทราบได้ว่า คู่พิพาทจะตกลงกันได้หรือไม่อย่างไร เนื่องจากอะไร
ก. ประหยัดค่าใช้จ่ายในการดำเนินการต่างๆ เมื่อเทียบกับกระบวนการทางยุติธรรม
ข. ไม่เหมือนการพิจารณาคดีในศาล ที่มีการชี้ว่าฝ่ายใดถูก ฝ่ายใดผิด ฝ่ายใดแพ้ ฝ่ายใดชนะ อันก่อให้เกิดความรู้สึกเสียศักดิ์ศรี
ค. เป็นวิธีระงับข้อพิพาทไม่มีขั้นตอนที่ยุ่งยากและรักษาความสัมพันธภาพระหว่างคู่พิพาท
ง. คู่กรณีพิพาทสามารถเลือกบุคคลที่จะทำหน้าที่อนุญาโตตุลาการ จากผู้ที่มีความรู้ความเชี่ยวชาญในเรื่องที่ตนพิพาทได้
ข้อที่ถูกต้องได้แก่ ง.  เนื่องจาก เพราะการอนุญาโตตุลาการ ใช้เวลาในการดำเนินการไม่มากนักก็สามารถที่จะทราบได้ว่า คู่พิพาทจะตกลงกันได้หรือไม่อย่างไร เนื่องจากคู่กรณีพิพาทสามารถเลือกบุคคลที่จะทำหน้าที่อนุญาโตตุลาการ จากผู้ที่มีความรู้ความเชี่ยวชาญในเรื่องที่ตนพิพาทได้ จึงทำให้การรับฟังพยานหลักฐานและตัดสินชี้ขาดข้อพิพาทสามารถทำได้รวดเร็ว

ข้อดีของการอนุญาโตตุลาการ มีดังนี้

1. สะดวก การอนุญาโตตุลาการ เป็นวิธีระงับข้อพิพาทไม่มีขั้นตอนที่ยุ่งยากและรักษาความสัมพันธภาพระหว่างคู่พิพาท

2. รวดเร็วและมีประสิทธิผล การอนุญาโตตุลาการ ใช้เวลาในการดำเนินการไม่มากนักก็สามารถที่จะทราบได้ว่า คู่พิพาทจะตกลงกันได้หรือไม่อย่างไร เนื่องจากคู่กรณีพิพาทสามารถเลือกบุคคลที่จะทำหน้าที่อนุญาโตตุลาการ จากผู้ที่มีความรู้ความเชี่ยวชาญในเรื่องที่ตนพิพาทได้จึงทำให้การรับฟังพยานหลักฐานและตัดสินชี้ขาดข้อพิพาทสามารถทำได้รวดเร็ว

3. ประหยัดค่าใช้จ่าย การอนุญาโตตุลาการ ใช้เวลาไม่มากนัก ทำให้ประหยัดค่าใช้จ่ายในการดำเนินการต่างๆ เมื่อเทียบกับกระบวนการทางยุติธรรม

4. รักษาความสัมพันธ์ของคู่กรณีพิพาท เมื่อคู่พิพาทสามารถตกลงระงับข้อพิพาทกันได้จะทำให้ลดข้อขัดแย้ง ข้อโต้เถียงระหว่างกัน สามารถอยู่ร่วมกันต่อไป ซึ่งเป็นผลดีต่อทุกฝ่าย

5. สร้างความพึงพอใจให้แก่คู่ความ การอนุญาโตตุลาการ เป็นวิธีการที่ต้องใช้เทคนิคและความเชี่ยวชาญในเรื่องที่พิพาทให้ผู้พิพาทยินยอมผ่อนปรน โอนอ่อนผ่อนตามให้แก่กันและกัน โดยไม่มีฝ่ายใดฝ่ายหนึ่งได้เปรียบเสียเปรียบซึ่งกันและกัน กล่าวคือ ไม่เหมือนการพิจารณาคดีในศาล ที่มีการชี้ว่าฝ่ายใดถูก ฝ่ายใดผิด ฝ่ายใดแพ้ ฝ่ายใดชนะ อันก่อให้เกิดความรู้สึกเสียศักดิ์ศรี
รักษาชื่อเสียงและรักษาความลับทางธุรกิจของคู่พิพาท

6. กระบวนการอนุญาโตตุลาการ ดำเนินการเป็นความลับ พยานหลักฐาน ข้อมูลที่นำเสนอไม่สามารถนำไปใช้เป็นพยานหลักฐานอ้างอิงในชั้นศาลได้ เว้นแต่ผู้พิพาทอีกฝ่ายหนึ่งจะยินยอม
เหมาะสำหรับข้อพิพาทที่ยุ่งยากและสลับซับซ้อน

7. การที่คู่กรณีพิพาทสามารถเลือกบุคคลที่เป็นอนุญาโตตุลาการได้ และถ้าคู่กรณีเลือกอนุญาโตตุลาการจากบุคคลที่มีความสามารถและความเชี่ยวชาญในเรื่องที่พิพาทกันโดยเฉพาะในกรณีที่ข้อพิพาทยุ่งยากและสลับซับซ้อนก็จะทำให้การพิจารณาชี้ขาดข้อพิพาทน่าจะทำได้ดี รวดเร็ว และเหมาะสมกับข้อพิพาทนั้นๆ
1.ความรู้พื้นฐานกฏหมาย